**Održana 1. edukacija za strukovne nastavnike u sklopu RCK projekta**

U sklopu projekta „Uspostava regionalnog centra kompetentnosti u sektoru turizma i ugostiteljstva Split” , a u organizaciji Srednje škole Braća Radić Kaštel Štafilić-Nehaj održana je prva od planiranih devet edukacija za strukovne nastavnike. Edukacija na temu Tehnologija proizvodnje pršuta održala se u prostorijama Mesne industrije Braća Pivac u Vrgorcu 2.12.2021., a proveli su je zaposlenici i stručnjaci Mesne industrije Braća Pivac.

**Cilj edukacije:**

* Stručno usavršavanje nastavnika
* Jačanje kompetencija nastavnika iz područja prehrambene tehnologije
* Upoznavanje s tehnologijom proizvodnje pršuta

Edukaciji je prisustvovalo ukupno 12 profesora iz Srednje škole Braća Radić Kaštel Štafilić-Nehaj i Turističko-ugostiteljske škole Split.

